[{"text_idx": "#000002", "text": "Mae ymgeisydd dros y Democratiaid Rhyddfrydol wedi ymddiheuro ar o\u0302l i'w blaid gyhoeddi hysbyseb yn awgrymu fod Plaid Cymru yn cefnogi \"Brexit eithafol\"."}, {"text_idx": "#000005", "text": "Yn dilyn hynny dywedodd Mark Williams, ymgeisydd y Democratiaid Rhyddfrydol yng Ngheredigion, fod yr hysbyseb yn \"nonsens\" a'i fod bellach wedi ei dileu."}, {"text_idx": "#000007", "text": "Yn yr hysbyseb gafodd ei chyhoeddi ar Facebook, dywedodd y Democratiaid Rhyddfrydol mai nhw oedd yr unig blaid \"sy'n brwydro i gadw Prydain yn y farchnad sengl yn yr etholiad hwn\"."}, {"text_idx": "#000009", "text": "Mae'r Democratiaid Rhyddfrydol wedi addo yn ystod ymgyrch yr etholiad cyffredinol eleni y bydden nhw'n cynnal ail refferendwm ar ddiwedd y trafodaethau Brexit, gyda'r opsiwn o aros yn yr UE os nad yw etholwyr yn hapus a\u0302'r cytundeb terfynol."}, {"text_idx": "#000010", "text": "Mae Plaid Cymru wedi dweud eu bod nhw'n derbyn canlyniad y refferendwm llynedd, ond y bydden nhw'n brwydro i gael \"bargen dda i Gymru\"."}, {"text_idx": "#000011", "text": "Disgrifiad o\u2019r llun, Mae Elin Jones yn dweud fod yr hysbyseb wedi ymddangos ar ei llinell amser ar Facebook"}, {"text_idx": "#000013", "text": "\"Mae popeth rydyn ni wedi ei ddweud yn yr etholiad yma yn gwneud hynny'n glir. Eto mae'r Democratiaid Rhyddfrydol yn dweud celwydd a dweud fel arall,\" meddai."}, {"text_idx": "#000014", "text": "Dywedodd ei bod wedi \"disgwyl gwell\" gan Mark Williams, gan fynnu ymddiheuriad."}, {"text_idx": "#000015", "text": "Ychwanegodd yn ddiweddarach mewn neges ar Twitter fod pamffledi ymgyrchu gan y Democratiaid Rhyddfrydol yn yr etholaeth hefyd wedi ailadrodd yr un neges."}, {"text_idx": "#000016", "text": "Ers hynny mae Mr Williams wedi ymddiheuro, gan ddweud mewn neges ar Twitter: \"Roedd yr hysbyseb Facebook yn nonsens ac mae wedi cael ei ddileu."}, {"text_idx": "#000017", "text": "\"Rydw i'n gwerthfawrogi gweithio gyda phawb sydd yn erbyn Brexit caled, gan gynnwys Plaid Cymru, a dwi'n ymddiheuro iddynt.\""}, {"text_idx": "#000018", "text": "Mewn cyfarfod hystings yn Aberystwyth nos Lun, mynnodd Mr Williams nad oedd yn gyfrifol am gynnwys yr hysbyseb, a'i fod wedi dod o gyfeiriad y blaid yn ganolog."}, {"text_idx": "#000019", "text": "Ychwanegodd y byddai'n ymchwilio i'r mater i weld pwy oedd yn gyfrifol am y cynnwys."}, {"text_idx": "#000020", "text": "Disgrifiad o\u2019r llun, Cafodd pamffledi eu dosbarthu gan y Democratiaid Rhyddfrydol yn yr etholaeth oedd hefyd yn cynnwys neges debyg am Blaid Cymru a Brexit"}, {"text_idx": "#000021", "text": "Dywedodd hefyd nad oedd amser gan y Democratiaid Rhyddfrydol i anfon taflenni newydd yn ymddiheuro, gydag ond tridiau nes yr etholiad."}, {"text_idx": "#000022", "text": "Roedd rhai o drigolion yr etholaeth wedi derbyn pamffledi oedd yn cynnwys neges debyg, yn honni na fyddai Plaid Cymru'n \"brwydro yn erbyn Brexit caled\"."}, {"text_idx": "#000025", "text": "Prif StraeonClybiau'n pleidleisio o blaid newidiadau i fwrdd URCPublished10 awr yn o\u0302lYmgyrch y tri yn ras arweinydd yr SNP ar fin dod i benPublished8 awr yn o\u0302lBwrdd iechyd yn ymddiheuro wedi bron i ddegawdPublished16 awr yn o\u0302l"}, {"text_idx": "#000026", "text": "Clybiau'n pleidleisio o blaid newidiadau i fwrdd URC"}, {"text_idx": "#000027", "text": "Ymgyrch y tri yn ras arweinydd yr SNP ar fin dod i ben"}, {"text_idx": "#000028", "text": "Bwrdd iechyd yn ymddiheuro wedi bron i ddegawd"}, {"text_idx": "#000029", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000031", "text": "'Mae'r Gymraeg yn iaith wyddonol'"}, {"text_idx": "#000034", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000035", "text": "Ifan Davies: Rhestr chwarae caneuon 'chillout'"}]